《和柯古穷居苦日喜雨》
唐代·韦蟾

贞机澹少思，雅尚防多僻。揽葛犹不畏，劳形同处瘠。

头焦讵是犹，背汗宁关炙。方欣见润础，那虞悲铄石。

道与古人期，情难物外适。几怀朱邸绶，颇旷金门藉。

清奥已萧萧，陈柯将槭槭。玉律诗调正，琼卮酒肠窄。

衣桁袭中单，浴床抛下绤。黎侯寓于卫，六义非凡格。

作者简介：韦蟾 [唐]（公元？年至八七三年左右）字隐珪，下杜（今陕西省西安市东南）人。大中七年登进士及第，辟徐商襄阳掌书记。咸通中，历翰林学士、中书舍人、刑部侍郎。乾符初，出为鄂岳观察使。咸通末，终尚书左丞。其在襄阳与徐商等唱和诗编为《汉上题襟集》，已佚。《生平事迹见《翰苑群书》卷上丁居晦《重修承旨学士壁记》、《旧唐书》卷一八九、《唐诗纪事》卷五八。蟾所作诗，《全唐诗》今存十首。